ԵՐԵՎԱՆ, 10 նոյեմբերի — Sputnik, Աշոտ Սաֆարյան․ Հայաստանի ղեկավարությունը առաջվա պես բաց է համարում Թուրքիայի հետ երկխոսության դուռը։ Թեև «ֆուտբոլային դիվանագիտությունը» չստացվեց, և Երևանն էլ հայտարարեց, որ հրաժարվում է Ցյուրիխում ստորագրված արձանագրություններից, այդուհանդերձ և՛ Նիկոլ Փաշինյանը, և՛ Արմեն Սարգսյանն ասել են, որ պատրաստ են հարաբերությունների զարգացմանը, բայց առանց նախապայմանների։ Վերջին շաբաթների ընթացքում առավել ակտիվ է նախագահ Արմեն Սարգսյանը, համենայն դեպս՝ հռետորաբանության հարցում։